|  |
| --- |
| Številka: 640-2/2019/1 |
| Ljubljana, 9. 10. 2019 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Informacija o pristopu Urada RS za meroslovje k WELMEC e.V. (Evropsko združenje za zakonsko meroslovje) - predlog za obravnavo |
| 1. Predlog sklepov vlade: |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 8/12, 21/13 in 47/13 – ZDU-1G, 65/14 in 55/17) in devete alineje drugega odstavka 4. člena Zakona o meroslovju (Uradni list RS, št. 26/05 - uradno prečiščeno besedilo) je Vlada Republike Slovenije na …. seji dne ……. pod točko.......... sprejela naslednji **SKLEP:**Vlada Republike Slovenije se je seznanila z informacijo o pristopu Urada Republike Slovenije za meroslovje k WELMEC e.V. (Evropsko združenje za zakonsko meroslovje). Stojan TramteGENERALNI SEKRETAR Priloga:* Statut WELMEC e.V.

Prejemniki:* Urad RS za meroslovje
* Ministrstvo za gospodarski razvoj in tehnologijo
* Ministrstvo za zunanje zadeve
* Generalni sekretariat Vlade RS
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
|  - mag. Karla Pinter, v.d. generalne direktorice Direktorata za notranji trg, MGRT - dr. Samo Kopač, direktor Urada RS za meroslovje,  - Nataša Mejak Vukovič, sekretarka na Uradu RS za meroslovje  |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Pristop k WELMEC e.v. zagotavlja nadaljevanje sodelovanja Urada RS za meroslovje v tej ključni evropski organizaciji na področju zakonskega meroslovja. Glavni razlog za to, da se WELMEC registrira kot pravna oseba je to, da omenjeno združenje nima pravne osebnosti, kar preprečuje odprtje svojega bančnega računa in prejem sredstev s strani Evropske komisije. Omenjene težave so se do sedaj reševale s pomočjo posamezne članice združenja, kar pa je imelo za posledico, da so bile rešitve nesistemske in do neke stopnje tudi tvegane. S pridobitvijo pravne osebnosti bo lahko WELMEC pridobil tudi sredstva EU in sodeloval v projektih na področju meroslovja.Pri sprejemanju odločitve o registraciji WELMEC-a kot pravne osebe se je vzel kot vzorčni primer postopek registracije Evropskega združenja nacionalnih meroslovnih inštitutov EUROMET. Tudi v primeru preoblikovanja združenja EUROMET v pravno osebo EURAMET e.V. se je Vlada RS seznanila o pristopu Urada RS za meroslovje k EURAMET e.V. na podoben način, kot je predlagano sedaj za WELMEC.Za članstvo v WELMEC e.V. niso potrebna dodatna finančna sredstva.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetijGlavni namen konvencije je olajšati trgovanje z izdelki iz plemenitih kovin, pri čemer je cilj omogočiti prost pretok blaga, preprečevati nelojalno konkurenco in varovati potrošnike. S članstvom Slovenije v konvenciji so naši gospodarski subjekti tako dobili možnost, da predložijo svoje izdelki iz plemenitih kovin v preskus in označitev z znakom konvencije, kar jim omogoča povsem enakovreden plasma ne samo na evropski notranji trg temveč tudi širše. | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |
| 7.b Predstavitev ocene finančnih posledic pod 40.000 EUR:- |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Po 9. členu veljavnega Poslovnika Vlade RS objava predmetnega gradiva ni predvidena oziroma potrebna. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | - |
| **11. Gradivo je uvrščeno v delovni program vlade:** | - |
| Zdravko Počivalšek minister |

Statut WELMEC, e.V.

23. avgust 2019

1. člen
Ime, sedež, poslovno leto, zakonito zastopanje

1. Ime združenja je Evropsko združenje za zakonsko meroslovje »WELMEC«. Združenje se vpiše v nemški register združenj. Po vpisu se k imenu doda okrajšava »e. V.«.
2. Združenje ima sedež na naslovu 38116 Braunschweig, Bundesallee 100, Nemčija.
3. Poslovno leto združenja je koledarsko leto.
4. Jezik, ki ga uporablja WELMEC, je angleščina. Dokumenti, pomembni za nemški davčni organ in register združenj, se prevajajo v nemški jezik.
5. Uporablja se nemško pravo.
6. Na sodišču in zunaj njega je zakoniti zastopnik združenja predsednik ali podpredsednik.
7. WELMEC doma in v tujini opravlja dejavnosti izključno neprofitnega značaja v smislu »dejavnosti z davčno olajšavo« nemškega davčnega zakonika.
8. WELMEC deluje nesebično in ne sledi pretežno lastnim finančnim interesom.

2. člen
Namen združenja

1. Združenje spodbuja znanost in raziskave, katerih namen je izboljšanje zanesljivosti merjenja in merilnih instrumentov z zagotavljanjem platforme za sodelovanje na področju zakonskega meroslovja v Evropi. Zakonsko meroslovje je uporaba zakonskih zahtev pri meritvah in merilnih instrumentih. WELMEC si prizadeva tudi za varstvo pravic potrošnikov na tem področju.
2. Glavni cilj WELMEC je oblikovati usklajen in dosleden pristop k evropskemu zakonskemu meroslovju.
3. WELMEC je regionalna organizacija za zakonsko meroslovje v smislu Mednarodne organizacije za zakonsko meroslovje (Organisation internationale de métrologie légale – OIML) v Evropi.
4. Cilj združenja se uresničuje zlasti z naslednjimi ukrepi:
	1. vzpostavljanje in ohranjanje medsebojnega zaupanja organizacij za zakonsko meroslovje v Evropi;
	2. doseganje in ohranjanje enakovrednosti in usklajenosti dejavnosti zakonskega meroslovja ob upoštevanju ustreznih smernic in zakonodaje;
	3. ugotavljanje morebitnih posebnosti zakonskega meroslovja, ki se morajo odražati v okviru evropskega meroslovja, certificiranja in preizkušanja;
	4. sodelovanje z evropskimi in drugimi organizacijami, odgovornimi za raziskovalno infrastrukturo ali infrastrukturo za zagotavljanje kakovosti;
	5. sodelovanje pri usklajevanju nadzora na trgu in varstva potrošnikov na področju zakonskega meroslovja;
	6. organiziranje izmenjave informacij za zakonsko meroslovje na mednarodni, državni in lokalni ravni;
	7. opredelitev tehničnih ali administrativnih ovir v trgovini na področju merilnih instrumentov in spodbujanje odstranjevanja teh ovir;
	8. spodbujanje dosledne razlage in uporabe normativnih dokumentov in predlaganje ukrepov za lažje izvajanje;
	9. opredelitev posameznih tehničnih težav, ki lahko postanejo predmet sodelovalnih projektov;
	10. ohranjanje delovnih povezav z vsemi pomembnimi organi in razvijanje infrastrukture v zvezi z usklajevanjem zakonskega meroslovja;
	11. razpravljanje o trendih in oblikovanje meril za obseg zakonskega meroslovja ter vzdrževanje komunikacijskih poti za stalen pretok znanja in
	12. pripravljanje dokumentov s smernicami, na katere se lahko sklicujejo ustrezni odbori, ustanovljeni na podlagi zakonodaje Evropske unije.
5. WELMEC lahko vzdržuje stalne odnose z drugimi vladnimi ali nevladnimi organizacijami in ustanovami, ki izvajajo dejavnosti v zvezi z meroslovjem. Podrobnosti se opredelijo v poslovniku.
6. Sredstva WELMEC se lahko uporabljajo le kratkoročno in za namene v skladu s statutom. Člani ne dobijo finančne podpore od združenja na podlagi članstva, ampak izključno za izvajanje projektov WELMEC ali povračilo potnih stroškov v posameznih primerih. Ob izključitvi iz WELMEC ali prenehanju združenja člani niso upravičeni do postavljanja finančnih zahtev WELMEC. Noben član ne bo prejel koristi prek povračila stroškov za namene, ki niso skladni s cilji združenja.

3. člen
Poslovnik

Za vzpostavitev postopkov in standardnih procesov WELMEC sprejme Odbor WELMEC poslovnik.

4. člen
Člani

1. Članstvo v WELMEC je odprto:
	1. državnim organom za zakonsko meroslovje v državah članicah Evropske unije in združenja EFTA, ki se zavežejo k sodelovanju pri delu in dejavnostih WELMEC;
	2. državnim organom za zakonsko meroslovje v državah, ki so v postopku za članstvo v Evropski uniji, in
	3. državnim organom za zakonsko meroslovje drugih evropskih držav, ki so uveljavile evropsko zakonodajo na področju meroslovja in imajo poseben dogovor z EU.
2. Članstvo v WELMEC lahko pridobi le en organ v vsaki državi. V državah, kjer je za zakonsko meroslovje odgovornih več organov, se morajo ti odločiti, kateri od njih bo član v WELMEC.
3. Prošnja za članstvo v WELMEC se predloži predsedniku v pisni obliki. O prošnji odloča Odbor WELMEC z navadno večino. Podrobnosti o merilih za članstvo se opredelijo v poslovniku.
4. Vsak član imenuje stalnega predstavnika (delegata) in namestnika delegata. Evidentirani delegat predstavlja člana tiste države v Odboru WELMEC. Delegat mora imeti pooblastilo članske organizacije za potrebno ukrepanje in dajanje izjav za uveljavljanje članstva.

5. člen
Prenehanje članstva

1. Članstvo preneha s:
2. prenehanjem člana;
3. izstopom iz združenja;
4. izključitvijo člana;
5. prenehanjem izpolnjevanja pogojev iz prvega odstavka 4. člena in
6. prenehanjem WELMEC.
7. O izstopu je treba pisno obvestiti predsednika. Član lahko izstopi kadar koli po izteku trimesečnega odpovednega roka, vendar mora poravnati svoje finančne obveznosti.
8. Člani, ki izstopijo ali so izključeni iz združenja, morajo izpolniti vse prevzete odgovornosti v zvezi s projekti in dejavnostmi, če ni dogovorjeno drugače.
9. Izključitev je dovoljena le iz tehtnih razlogov. Odobriti jo mora Odbor WELMEC. Član je lahko izključen zlasti, če ne izpolni dodeljenih odgovornosti kljub pisni zahtevi, v kateri je naveden rok za izpolnitev. Član je lahko izključen tudi, če ne poravna svojih finančnih obveznosti v dveh letih kljub prejemu pisnega opomnika.
10. Pred odločitvijo o izključitvi mora član dobiti priložnost, da se izreče o zadevi in da pisno izjavo o njej.

6. člen
Finance

1. WELMEC financira svoje dejavnosti zlasti iz:
2. članarin in
3. donacij.
4. Znesek in rok plačila članarine določi Odbor WELMEC.

7. člen
Organi združenja

Organi združenja so:

1. predsednik in podpredsednik,
2. Izvršilni odbor in
3. Odbor WELMEC.

8. člen
Predsednik in podpredsednik

1. WELMEC ima predsednika in podpredsednika. Izvoli ju Odbor WELMEC za obdobje treh let. Izvoljena sta lahko samo za en ponovni mandat neposredno po poteku prvega. Za možnost ponovne izvolitve se upoštevajo le polni mandati.
2. Odbor WELMEC izvoli predsednika in podpredsednika na seji Odbora WELMEC v skladu z naslednjimi pravili:
3. volitve so tajne;
4. sklepčnost je dosežena, če je osebno ali po pooblaščencu zastopanih vsaj 75 % članov;
5. predsednik in podpredsednik sta izvoljena z absolutno večino veljavno oddanih glasov. Vzdržani glasovi se štejejo za neveljavne in s tem neoddane glasove;
6. če noben kandidat ne doseže absolutne večine, se kandidat ali kandidati z najmanjšim številom glasov izločijo in izvede se ponovno glasovanje. Če ostanejo samo trije kandidati, se kandidat izloči le, če je edini z najmanjšim številom glasov; in
7. če so rezultati glasovanja s tremi kandidati ali z dvema kandidatoma dvakrat isti, odloča žreb.
8. Predsednik se izvoli eno leto pred nastopom mandata s statusom bodočega predsednika. Bodoči predsednik postane član Izvršilnega odbora z glasovalno pravico.
9. Če predsednik v času mandata odstopi, postane predsednik bodoči predsednik. Če bodočega predsednika ni, postane predsednik podpredsednik, dokler Odbor WELMEC ne izvoli novega predsednika.
10. Za predsednika ali podpredsednika je lahko izvoljena le fizična oseba. Predsednik in podpredsednik morata biti v času mandata delegata člana v skladu s točko a prvega odstavka 4. člena.
11. Če je država članica dala na razpolago predsednika, ima pravico poslati predlaganega namestnika delegata za sodelovanje v Odboru WELMEC. V tem primeru glasovalna pravica preide na namestnika, predsednik pa nima pravice glasovanja na seji.
12. Če obstaja tehten razlog za to, lahko Odbor WELMEC z dvotretjinsko večino veljavno oddanih glasov odstavi predsednika ali podpredsednika.
13. Predsednik in podpredsednik ne odgovarjata za lahko malomarnost.
14. Odgovornosti predsednika in podpredsednika so opisane v poslovniku.

9. člen
Izvršilni odbor

1. Izvršilni odbor sestavljajo:
2. predsednik in podpredsednik,
3. bodoči predsednik in
4. največ štirje izvoljeni člani.
5. WELMEC spodbuja in podpira uravnoteženo zastopanost geografskih območij in spolov v Izvršilnem odboru.
6. Člane Izvršilnega odbora v skladu s točko c prvega odstavka 9. člena tega statuta izvoli Odbor WELMEC z navadno večino veljavno oddanih glasov na glasovnicah. Vzdržani glasovi se štejejo za neveljavne in s tem neoddane glasove. Člani so izvoljeni za obdobje treh let in so lahko večkrat ponovno izvoljeni, vendar pa ne morejo služiti več kot dveh zaporednih mandatov. Za možnost ponovne izvolitve se upoštevajo le polni mandati.
7. Za člane Izvršilnega odbora so lahko izvoljene le fizične osebe, ki so v času svojega mandata delegati.
8. Če član Izvršilnega odbora v skladu s točko c prvega odstavka 9. člena tega statuta odstopi v času svojega mandata, Odbor WELMEC izvoli novega člana.
9. Če obstaja tehten razlog za to, lahko Odbor WELMEC z dvotretjinsko večino veljavno oddanih glasov odstavi člana Izvršilnega odbora.
10. Člani Izvršilnega odbora ne odgovarjajo za lahko malomarnost.

10. člen
Odgovornosti in odločanje Izvršilnega odbora

1. Izvršilni odbor je odgovoren za organizacijo administracije združenja in za vse zadeve, s katerimi se WELMEC ukvarja, razen če je odgovornost v statutu za takšne zadeve zaupana drugemu organu. Naloge so med drugim naslednje:
2. izvajanje odločitev, ki jih sprejme Odbor WELMEC,
3. svetovanje glede usmeritve WELMEC in razpravljanje o strateških vprašanjih, pomembnih za WELMEC, ki se predstavijo Odboru WELMEC.
4. Na splošno Izvršilni odbor sprejema odločitve na sejah. Seji predseduje predsednik, v njegovi odsotnosti pa podpredsednik. Skliče se pisno ali po elektronski pošti. Seja Izvršilnega odbora mora biti sklicana štiri tedne vnaprej, razen če vsi člani privolijo v krajši rok. Za sklepčnost Izvršilnega odbora so potrebni štirje člani, vključno s predsednikom ali podpredsednikom, ki predseduje seji. Izvršilni odbor si prizadeva za soglasno sprejemanje odločitev, kadar koli je to mogoče. Če soglasja ni mogoče doseči, se odločitve sprejmejo z navadno večino veljavno oddanih glasov. Vzdržani glasovi se štejejo za neveljavne. Pri izenačenem izidu glasovanja predsednik, v primeru njegove odsotnosti pa podpredsednik, ki predseduje seji, odda odločilni glas. Sklepe Izvršilnega odbora je treba vključiti v zapisnik.
5. Izvršilni odbor lahko sprejema odločitve s pisnim glasovanjem (po elektronski pošti ali z elektronskim glasovanjem). Odločitev zahteva navadno večino veljavno oddanih glasov. Za sklepčnost so potrebni štirje člani. Vzdržani glasovi se štejejo za neveljavne. Odločitve mora pisno evidentirati Sekretariat, o sklepu pa je treba nemudoma obvestiti člane Izvršilnega odbora.
6. Izvršilni odbor se sestane vsaj štiri tedne pred sejo Odbora WELMEC in ob drugih priložnostih, ko je to potrebno.

11. člen
Odbor WELMEC

1. Odbor WELMEC je najvišji organ združenja (generalna skupščina). Odbor WELMEC mora biti obveščen o vseh zadevah, ki so pomembne za združenje.
2. Odbor WELMEC sestavljajo evidentirani delegati v skladu s četrtim odstavkom 4. člena. Delegat, ki se ne more udeležiti seje, lahko pošlje svojega evidentiranega namestnika na Odbor WELMEC ali svoj glas zaupa pooblaščencu drugega člana WELMEC. V tem primeru ima namestnik ali pooblaščenec pravico glasovanja v Odboru WELMEC.
3. Praviloma ima vsak delegat en glas v Odboru WELMEC. To ne velja za odločitve glede dokumentov, ki jih mora potrditi Evropska komisija. Pri odločanju o teh posebnih vprašanjih lahko glasujejo le člani WELMEC v skladu s točkama a in b prvega odstavka4. člena. Člani v skladu s točko c prvega odstavka 4. člena so izključeni iz takšnega odločanja.
4. V pristojnost Odbora WELMEC spadajo naslednje naloge:
5. ocenjevanje in potrjevanje strateških dokumentov in z njimi povezanih akcijskih načrtov ter vseh drugih dokumentov, ki ustvarjajo obveznosti za WELMEC;
6. pregledovanje financ, potrjevanje letnega finančnega poročila in odločanje o razrešitvi predsednika;
7. določanje zneska in roka plačila članarine;
8. ocenjevanje in potrjevanje smernic in letnih poročil WELMEC ter programov delovnih skupin;
9. izvolitev predsednika, podpredsednika, članov Izvršilnega odbora, sklicateljev in po potrebi namestnikov sklicateljev delovnih skupin;
10. odstavitev predsednika, podpredsednika, članov Izvršilnega odbora, sklicateljev in namestnikov sklicateljev delovnih skupin;
11. sprejemanje sklepov glede sprememb statuta in prenehanja združenja;
12. sprejemanje sklepov glede sprejema in izključitve članov;
13. imenovanje finančnih revizorjev;
14. odločitve o potrebnih poslovnikih in
15. oblikovanje in prenehanje delovnih skupin, vključno z opisom njihovih pristojnosti in nalog.
16. Odbor WELMEC se sestane vsaj enkrat na leto. Na seji Odbora WELMEC so prisotni evidentirani delegati in opazovalci na povabilo predsednika.
17. Sejo Odbora WELMEC pisno ali po elektronski pošti skliče predsednik vsaj deset tednov vnaprej. Pozivu je priložen tudi osnutek dnevnega reda. Od članov se zahteva, da predsednika pisno obvestijo o točkah, ki jih želijo vključiti v dnevni red, najpozneje sedem tednov pred dnevom seje. Člani prejmejo končni osnutek dnevnega reda vsaj štiri tedne pred sejo. Predvidene spremembe statuta morajo biti priložene vabilu v obliki dobesednega zapisa.
18. Seji Odbora WELMEC predseduje predsednik, v njegovi odsotnosti pa podpredsednik. Na začetku seje delegati sprejmejo dnevni red.

12. člen
Odločanje Odbora WELMEC

1. Odbor WELMEC sprejema odločitve v skladu z naslednjimi pravili:
2. prizadeva si za soglasno sprejemanje odločitev, kadar koli je to mogoče;
3. če soglasja ni mogoče doseči, se odločitve sprejmejo z navadno večino veljavno oddanih glasov razen, če s tem statutom ni drugače določeno. Vzdržani glasovi se štejejo za neveljavne in s tem neoddane glasove;
4. pri neodločenem izidu glasovanja ima odločilni glas predsednik. V njegovi odsotnosti ima odločilni glas podpredsednik.
5. Na seji odbora:
6. sklepčnost je dosežena, če je osebno ali po pooblaščencu zastopanih vsaj 75 % članov s pravico glasovanja;
7. Odbor WELMEC lahko odločitve sprejema z dvigom rok ali s tajnim glasovanjem. Načeloma o načinu glasovanja odloča predsednik. Glasovanje mora biti tajno, če to zahteva tretjina prisotnih članov s pravico glasovanja. Podrobnosti so opisane v poslovniku;
8. odločitve je treba vključiti v zapisnik seje.
9. Med sejami odbora:
10. Odbor WELMEC lahko sprejema odločitve elektronsko ali po pošti. Podrobnosti so opisane v poslovniku;
11. sklepčnost je dosežena, če se na glasovanje ali volitve odzove vsaj 75 % članov s pravico glasovanja;
12. odločitve morajo biti pisno evidentirane, o sklepih pa je treba nemudoma obvestiti Odbor WELMEC.

13. člen
Izredna seja odbora

Predsednik mora sklicati izredno sejo odbora, če je to v interesu združenja ali če tretjina članov zahteva takšno sejo v pisni obliki, pri čemer navedejo namen in razloge zanjo. 11. in 12. člen tega statuta veljata tudi za izredno sejo odbora.

14. člen
Delovne skupine

1. Za pripravo predlogov in izvajanje tehničnih odločitev v podporo ciljem WELMEC delujejo delovne skupine. Glede na okoliščine lahko delovne skupine ustanovi ali razpusti Odbor WELMEC. Podrobnosti so opredeljene v poslovniku in opisu pristojnosti in nalog delovnih skupin.
2. Vsaki delovni skupini predseduje sklicatelj. Po potrebi se imenuje tudi namestnik sklicatelja.
3. Vsi člani imajo pravico sodelovati pri delu delovnih skupin in lahko imenujejo po enega predstavnika za spodbujanje sodelovanja na tem področju. Predstavniki drugih državnih organizacij za zakonsko meroslovje države članice lahko zasedejo mesto v delovni skupini na podlagi odločitve evidentiranega delegata te države.

15. člen
Spremembe statuta

1. Odbor WELMEC lahko sprejema odločitve o spremembah statuta le, če so prisotne vsaj tri četrtine članov. Odločitev o spremembi statuta lahko sprejme samo Odbor WELMEC s tričetrtinsko večino veljavno oddanih glasov. Vzdržani glasovi se štejejo za neveljavne in s tem neoddane glasove. Odločitev o spremembi 2. člena tega statuta (namena združenja) se lahko sprejme le, če ni odpravljen neprofitni značaj združenja.
2. Če davčni organ ali register združenj nasprotuje kakšnemu oddelku tega statuta, lahko predsednik in podpredsednik prilagodita ta oddelek v skladu z zahtevo brez potrebe po potrditvi Odbora WELMEC, ki mora biti o spremembah obveščen.

16. člen
Prehodna ureditev

Vsi obstoječi člani WELMEC, ki so podpisali Memorandum o soglasju WELMEC in izpolnjujejo pogoje iz prvega odstavka 4. člena, se lahko včlanijo v novo združenje WELMEC e. V. v dveh letih po ustanovitvi. Po pisnem obvestilu predsedniku samodejno postanejo člani WELMEC e. V., brez predhodne odločitve Odbora WELMEC (točka h četrtega odstavka 11. člena).

17. člen
Prenehanje združenja

1. Odbor WELMEC lahko sprejme odločitev o prenehanju združenja le, če so prisotne vsaj tri četrtine članov. Odločitev o prenehanju združenja lahko sprejme le Odbor WELMEC s tričetrtinsko večino veljavno oddanih glasov. Vzdržani glasovi se štejejo za neveljavne in s tem neoddane glasove.
2. Če Odbor WELMEC ne odloči drugače, sta za predstavljanje članov skupaj pooblaščena predsednik in podpredsednik kot likvidacijska upravitelja.
3. V primeru prenehanja združenja, odprave ali izteka davčnih olajšav se morebitna razpoložljiva sredstva uporabijo le za dejavnosti z davčno olajšavo. Odgovoren finančni organ formalno potrdi predlagano uporabo pred sprejetjem sklepov glede uporabe.

OBRAZLOŽITEV

**WELMEC je strokovno meroslovno združenje, katerega cilj je zagotoviti usklajeno delovanje vseh članic EU pri implementaciji direktiv EU na področju meroslovja. WELMEC deluje od leta 1990, Slovenija je postala njegova pridružena članica leta 1999, leta 2004 s članstvom v EU pa tudi polnopravna članica WELMEC-a.**

**Dne 29. novembra 2018 je Stalni odbor Evropskega združenja za zakonsko meroslovje (WELMEC) na svojem izrednem zasedanju v Bruslju, sprejel sklep, da se združenje preoblikuje oziroma ustanovi kot pravna oseba. Ime združenja bo (še naprej) Evropsko združenje za zakonsko meroslovje »WELMEC«. Združenje se bo vpisalo v nemški register združenj. Sedež združenja bo na naslovu 38116 Braunschweig, Bundesallee 100, Nemčija.**

**Po nemškem pravu se »e.V.« (**eingetragener Verein – registrirano združenje) **uporablja za ustanovitev združenj z nepridobitno dejavnostjo.**

Glavni razlog za to, da se WELMEC registrira kot pravna oseba oziroma neprofitno združenje po nemškem pravu, je večja transparentnost pri obvladovanju financ združenja, ki brez pravne osebnosti ne more odpreti svojega bančnega računa. Ta težava se je do sedaj reševala s pomočjo posamezne članice združenja, kar pa je imelo za posledico, da so bile rešitve nesistemske in do neke stopnje tudi tvegane.

S pridobitvijo pravne osebnosti, bo lahko WELMEC pridobil tudi sredstva EU in sodeloval v projektih na področju zakonskega meroslovja. Sama vsebina delovanja se z novo organizacijo ne spreminja. Še naprej ostaja glavni cilj WELMEC-a oblikovati usklajen in dosleden pristop k evropskemu zakonskemu meroslovju.

Pri sprejemanju odločitve o registraciji WELMEC-a kot pravne osebe, se je vzel kot vzorčni primer postopek registracije Evropskega združenja nacionalnih meroslovnih inštitutov EUROMET. Dočim WELMEC deluje na področju zakonskega meroslovja, to je področja, ki zajema direktive EU, se EURAMET posveča koordinaciji mednarodnih primerjav merilnih zmogljivosti nacionalnih meroslovnih inštitucij. Leta 2006 se je strokovno združenje EUROMET registriralo kot pravna oseba oziroma neprofitno združenje po nemškem pravu EURAMET e.V., na povsem podoben način, kot je sedaj predlagano za WELMEC.

Tudi v primeru preoblikovanja združenja EUROMET v pravno osebo EURAMET e.V. se je Vlada RS seznanila o pristopu Urada RS za meroslovje k EURAMET e.V. na podoben način, kot je predlagano sedaj za WELMEC.

Menimo celo, da lahko v srednjeročnem obdobju pride do združitve obeh meroslovnih organizacij, torej WELMEC e.V. in EURAMET e.V. v eno pravno osebo.

Za članstvo v WELMEC e.V. niso potrebna dodatna finančna sredstva. Finančna sredstva za letno članarino v WELMEC e.V. znašajo 1.600 EUR in se bodo, tako kakor doslej, zagotavljala v državnem proračunu.